**Конспект за провеждане на изпит по**

ТЪРГОВСКО ПРАВО – ПЪРВА ЧАСТ

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Задължителна |
| Водещ преподавател | Проф. д-р Григор Григоров |
| Продължителност на учебния курс | Един семестър |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | 260 |

**II. Тематично съдържание на учебния курс**

**В Ъ П Р О С Н И К**

**по**

 **ТЪРГОВСКО ПРАВО – ПЪРВА ЧАСТ**

**за студентитe в ЮФ на ПУ “Паисий Хилендарски”**

**за учебната 2024 – 2025 г.**

1. Понятие за търговското право /ТП/. ТП като обективно право – място в правната система, специфични черти. Отграничение от други клонове на правото. Търговско и стопанско право.

2. Система на ТП. Принципи на ТП. Източници на ТП. Историческо развитие и съвременни тенденции в развитието на ТП.

**ОБЩИ ПОЛОЖЕНИЯ ЗА ТЪРГОВЦИТЕ**

3. Понятие за търговец. Търговска и стопанска дейност. Видове търговци. Значение на търговското качество.

4. Търговски регистър – понятие, функции. Обстоятелства/актове, подлежащи на вписване и обявяване. Заличаване на обстоятелства.

5. Регистърно производство. Действие на вписването, заличаването и обявяването. Защита срещу вписването.

6. Белези, индивидуализиращи търговеца. Търговска фирма – понятие, правен режим, принципи на фирменото право. Търговска фирма и търговска марка.

7. Седалище и адрес на търговеца. Предмет на дейност и ЕИК.

8. Търговско предприятие – понятие, състав.

9. Сделки с предприятия. Прехвърляне на предприятие. Защита на кредиторите.

10. Клон на предприятие – понятие, отграничение от предприятието, правно значение.

11.Търговско представителство – понятие, правна уредба, особености от гражданското представителство. Търговско и органно представителство. Видове търговско представителство.

12. Прокурист – понятие. Учредяване на прокура, правоотношения с търговеца. Представителна власт на прокуриста – особености. Прекратяване на прокурата.

13. Търговски пълномощник – понятие, отграничение от прокуриста. Учредяване на търговското пълномощие, правоотношения с търговеца. Представителна власт на пълномощника. Прекратяване на търговското пълномощие.

14. Търговски помощник – понятие, правно положение.

15. Търговски представител в тесен см. – понятие, отграничения, видове. Договор за търговско представителство – сключване, съдържание. Прекратяване на търговско представителство.

16. Търговски посредник – понятие, отграничение от търговския представител. Договор за търговско посредничество.

**ЕДНОЛИЧЕН ТЪРГОВЕЦ**

17. Понятие за ЕТ, правен режим. Отговорност за поетите задължения, наследяване на ЕТ.

**ТЪРГОВСКИ ДРУЖЕСТВА – ОБЩИ ПОЛОЖЕНИЯ**

18. Сдруженията в ТП – възникване и сравнителноправен преглед. Понятие за търговско дружество. Гражданско и търговско дружество.

19. Видове търговски дружества. Дружество със съучастие.

20. Учредяване на търговско дружество – начини. Учредяване чрез новообразуване.

21. Недействителност на учредено търговско дружество – понятие, последици.

22. Членство в търговско дружество – понятие. Възникване, прекратяване и съдържание на членството. Правна защита.

23. Дружествено имущество – понятие, функции, съдържание. Източници на имуществото. Вноски на учредителите – видове.

24. Непарични вноски (НВн) – понятие, обекти на НВн, оценка, извършване, последици. Неизпълнение на задължението за НВн.

25. Управление на ТД – понятие, необходимост. Органи на ТД – понятие, видове, отношения между тях. Решенията на общото събрание на търговските дружества и тяхната отмяна.

**СЪБИРАТЕЛНО ДРУЖЕСТВО (СД)**

26. Понятие, предимства и недостатъци на СД. Учредяване на СД.

27. Вътрешни и външни отношения в СД – значение. Членство в СД – възникване, съдържание, прекратяване. Управление на СД.

28. Представителство на СД. Отговорност на СД и на съдружниците.

29. Прекратяване на СД – понятие, основания.

**КОМАНДИТНО ДРУЖЕСТВО (КД)**

30. Понятие, съпоставка със СД. Особени правила за КД.

**ДРУЖЕСТВО С ОГРАНИЧЕНА ОТГОВОРНОСТ (ООД)**

31. Понятие, съпоставка със СД, предимства и недостатъци на ООД. Учредяване на ООД.

32. Капитал на ООД – понятие, отграничение от имуществото, функции. Дялове в капитала.

33. Увеличаване и намаляване на капитала – способи и процедури. Защита на кредиторите.

34. Членство в ООД – възникване и прекратяване, съдържание, отговорност на съдружниците. Дружествен дял – понятие, отграничение от дела в капитала, правен режим. Прекратяване на членството. Защита при принудително прекратяване на членството.

35. Управление на ООД. Органи, компетентност. Отговорност на управителя.

36. Основания за прекратяване на ООД.

**АКЦИОНЕРНО ДРУЖЕСТВО (АД)**

37. Понятие, съпоставка с ООД, предимства и недостатъци на АД. Видове АД.

Значение.

38. Учредяване на АД – начини, системи. Учредяване чрез новообразуване.

39. Капитал на АД – понятие, особености от капитала на ООД. Изменение на капитала.

40. Защита на акционерите и на кредиторите при изменение на капитала.

41. Акция – понятие. Видове акции. Временно удостоверение. Сделки с акции. Правен режим на безналичните акции.

42. Членство в АД – възникване, съдържание, отговорност на акционерите. Права на миноритарните акционери. Прекратяване на членството. Обезсилване (кадуциране) на акции.

43. Придобиване на собствени акции от АД.

44. Облигации – понятие, отграничение от акциите, видове облигации. Права на облигационерите.

45. Управление на АД – системи на управление, органи и отношения между тях и с АД.

46. Общо събрание на акционерите – състав, свикване, правомощия, приемане на решения.

47. Управителен съвет и съвет на директорите. Надзорен съвет. Отговорност на членовете.

48. Годишен финансов отчет. Основания за прекратяване на АД.

49. Публично дружество.

50. Инвестиционно дружество.

**КОМАНДИТНО ДРУЖЕСТВО С АКЦИИ (КДА)**

51. Понятие за КДА, съпоставка с АД и КД. Особени правила за КДА.

**ДРУЖЕСТВО С ПРОМЕНЛИВ КАПИТАЛ (ДПК)**

52. Понятие, характеристика. Особени правила за ДПК.

**ЕДНОЛИЧНИ ТД (ЕТД)**

53. Понятие, особености в правния режим на ЕТД.

**КООПЕРАЦИЯ (К)**

54. Кооперация – понятие, правно значение, видове.

55. Учредяване на кооперация. Имущество – понятие, източници.

56. Членство в кооперацията – понятие, възникване и прекратяване, съдържание.

57. Управление на кооперацията – органи и техните правомощия.

58. Съдебен контрол върху актовете на органите на кооперацията. Основания за прекратяване на кооперация.

**ТЪРГОВЕЦ – ПУБЛИЧНО ПРЕДПРИЯТИЕ (ТПП).**

59. Понятие, видове, правен режим на ТПП.

**ПРЕОБРАЗУВАНЕ НА ТЪРГОВЦИ**

60. Понятие, цели, приложно поле на преобразуването. Общи положения за преобразуването на ТД.

61. Сливане и вливане на ТД – фактически състав и последици.

62. Разделяне, отделяне на ТД – фактически състав и последици.

63. Преобразуване на ТД чрез промяна на правната форма.

64. Защита на кредитори, съдружници и акционери при преобразуване.

**ОБЕДИНЕНИЯ НА ТЪРГОВЦИ**

65. Понятие, отграничения, видове обединения. Консорциум и холдинг. Субхолдинг.

**ЛИКВИДАЦИЯ НА ТЪРГОВЦИ**

66. Понятие, цели, приложно поле на ликвидацията. Основания за започване на ликвидация на ТД.

67. Производство по ликвидация на ТД – характеристика, последици от откриването, извършване. Защита на кредиторите при ликвидация.

**ДРУЖЕСТВЕНО ПРАВО НА ЕС**

68. Европейско обединение по икономически интереси.

69. Европейско дружество

70. Европейско кооперативно дружество.

май 2024

**III. Материали за самостоятелна подготовка**

**Учебна литература и помагала, издадени през последните пет години:**

Голева, Поля. Търговско право. Книга 1. Търговци. Нова звезда, 2024;

Григоров, Гр. Търговско право. Едноличен търговец. Търговски дружества. Събирателно и командитно дружество. Дружество с ограничена отговорност. FastPrintBooks, 2023.

Григоров, Гр. Търговско право. Обща част. FastPrintBooks, 2021.

Калайджиев, А. Търговци. Сиби, 2021.

Калайджиев, А. Кооперация. Сиби, 2021.

Балабанова, М. Дружествен дял в ООД. Сиела, 2021.

Калайджиев, А. Търговско право. Обща част. ИК Труд и право, 2015.

Колева, Ж. Търговско право. Казуси. Съдебна практика. Сиела, 2019.

**Учебна литература, издадена преди повече от пет години**:

Кацаров, К. Систематичен курс по българско търговско право. 4. фототипно издание. Изд. Г. Димитров, 1990.

Герджиков. О. Коментар на Търговския закон. Книга първа. Издателство Алиена – Дочев. 1991.

Стойчев, Кр. Търговски дружества на капитала. Мениджмънт и неговата правна регламентация. Изд. на БАН. 1992.

Григоров, Г. Дружество с ограничена отговорност. С.: Конис, 1994.

Герджиков, О. и авт. кол. Коментар на Търговския закон. Кн. 1, Издателство Софи – Р. 2007.

Илиева, Р., Ал Иванов. Курс по търговско право. Изд. Сиела. 2013.

Стефанов, Г. Търговско дружествено право. Издателство Абагар, 2014.

Ланджев, Б. Търговско право. Издателство на НБУ. 2009.

**Подбрана допълнителна монографична и коментарна литература**:

 Голева, П. Правна защита на акционерите., София, изд. “П. Христов”, 1994.

 Таджер, В. Капиталови търговски дружества. 1994.

Велинов. Л. Ръководство за вписване в съдебен регистър. Сиела, 1998.

Григоров, Г. Вливане и сливане на търговски дружества (Глава 16 на Търговския закон). Изд. Фенея, 2001.

Касабова, К. Търговско пълномощие. Идс. Софи–Р, 2004.

Касабова, К. Търговски представител. Изд. Сиела. 2005.

Бузева, Т. Холдинг. С.: Сиби, 2006.

Желязкова, В. Търговските дружества в международното частно право. Изд. Сиела. 2009.

Ланджев, Б. Търговското предприятие, Изд. на УНСС. 2011.

Сарафов, П. Физическото лице търговец. Сиби. 2012.

Даскалов, В. Правна закрила на миноритарните съдружници и акционери в капиталовите дружества, Авалон Пъблишинг. 2012.

Александров, Ал. Придобиване на собствени акции от АД по ТЗ. Апис, 2015.

Колев, Н. Изключване на съдружник от ООД. Сиби, 2016.

Бузева, Т. Увеличаване на капитала на акционерно дружество. С.: Сиби, 2018.

Калайджиев, А. Акционерно дружество. Сиби, Второ доп. и прераб. изд. 2022.

Калайджиев, А. Преобразуване на търговски дружества, ИК „Труд и право“, 2019.

Калайджиев, А. К. Недкова. Промени в Търговския закон (ДВ, бр. 66 от 2023 г.). С.: „Труд и право“, 2023.

**IV. Изпитване и оценяване**

**1. Текущо оценяване**

Текущото оценяване се извършва при участието на студентите в семинарните занятия. Те се оценяват комплексно, като се вземат предвид резултатите от колоквиума, проведен в края на семестъра, участието им в дискусии и решаване на казуси по време на занятия и изпълнение на задачите, поставени от асистента на упражненията. Оценката за работата на семинарни занятия се взема предвид с относителна тежест от една единица (20%) при формиране на окончателната оценка по дисциплината, която се поставя след полагане на изпит по време на сесия.

**2. Условия за допускане до изпит на редовната сесия**

За допускане на студентите до семестриален изпит трябва да са налице кумулативно две условия – над 50 % присъствия на семинарните занятия и успешно положен колоквиум.

**3. Форма и процедура на изпита**

Изпитът се провежда устно с отговор по два въпроса от конспекта. Студентите могат да ползват законодателство. Крайната оценка по дисциплината се формира от оценката от изпита и от текущото оценяване в съотношение 80% и 20%.

4. Критерии за оценяване

На изпит се очаква студентите да покажат знания за :

- за основните понятия и институти на търговското право, на теорията и съдебната практика;

- способите за тълкуване на правните норми, прилагани в теорията и в съдебната практика с цел решаване на конкретни казуси;

- за понятията, термините и за връзките между тях и за връзките на търговското право с другите клонове на правото;

Студентите трябва да демонстрират умения:

* да намират точните правни норми, да използват коректно понятийния апарат на търговското право;
* да поставят правилно въпроса и да търсят най-прекия път за неговото решаване;
* да аргументират становища, да могат да се изказват и писмено да изразяват и защитават своето становище;
* да показват критично отношение към неправилни правни норми и съдебни решения

Оценката от изпита се формира в зависимост от степента на:

* придобитите знания по дисциплината;
* умението тези знания бъдат излагани подредено, като се използва коректно понятийният и терминологичен апарат на дисциплината;
* умението да се подвеждат факти под хипотезиса на правната норма, да се тълкува нормативната уредба и прилага спрямо конкретна фактическа ситуация

**5. Особени изисквания**

За успешното усвояване на материята по учебната дисциплина „Търговско право. Първа част” е от съществено значение студентите да са придобили знания и успешно положили изпит по учебните дисциплини „Обща теория на правото”, „Римско частно право”, „Гражданско право - обща част” „Вещно право” и „Облигационно право”, изучавани през предходните години от тяхното следване.

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.

Май 2024 г.